
Մարտի 20-ին, ժամը 09.36-ին ԱԻ նախարարություն ահազանգ է ստացվել, որ Երևանի Լենինգրադյան փողոցի թիվ 27 հասցեում` «Ինգա» ռեստորանային համալիրի մոտակայքում տեղի է ունեցել ՃՏՊ. առկա է վառելիքի արտահոսք. անհրաժեշտ է օգնություն:


Ինչպես փոխանցում է shamshyan.com-ը, բախվել են Opel մակնիշի 34 ԼR 274 համարանիշի, Mercedes մակնիշի 34 ԼD 964 համարանիշի և Mercedes E 350 մակնիշի 30 QO 008 համարանիշի ավտոմեքենաները: Վթարի հետևանքով 3 հոգի մարմնական վնասվածքներով տեղափոխվել են «Արմենիա» բժշկական կենտրոն: Այժմ ոստիկանությունը պարզում է վարորդների և վիրավորների ինքնությունը:


Վթարի վայրում հավաքվածները հայտնում են, որ Mercedes E 350-ի առաջ վթարային իրավիճակ է ստեղծել ինչ-որ «Գազել», ինչից հետո էլ տեղի է ունեցել վթարը: 
